CELEX: 32012B0588
Language: et
Date: 2012-05-10 00:00:00
Title: 2012/588/EL: Euroopa Parlamendi otsus, 10. mai 2012 , Euroopa Tööohutuse ja Töötervishoiu Agentuuri 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/246
            
         EUROOPA PARLAMENDI OTSUS,
   10. mai 2012,
   Euroopa Tööohutuse ja Töötervishoiu Agentuuri 2010. aasta eelarve täitmisele heakskiidu andmise kohta
   (2012/588/EL)
   EUROOPA PARLAMENT,
   
               —
            
            
               võttes arvesse Euroopa Tööohutuse ja Töötervishoiu Agentuuri 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Tööohutuse ja Töötervishoiu Agentuuri 2010. aasta raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2), eriti selle artiklit 185,
            
         
               —
            
            
               võttes arvesse nõukogu 18. juuli 1994. aasta määrust (EÜ) nr 2062/94 (millega luuakse Euroopa Tööohutuse ja Töötervishoiu Agentuur), (3) eriti selle artiklit 14,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning tööhõive- ja sotsiaalkomisjoni arvamust (A7-0117/2012),
            
         
               1.
            
            
               annab heakskiidu Euroopa Tööohutuse ja Töötervishoiu Agentuuri direktori tegevusele agentuuri 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Tööohutuse ja Töötervishoiu Agentuuri direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 45.
   
      (2)  ELT L 248, 16.9.2002, lk 1.
   
      (3)  ELT L 216, 20.8.1994, lk 1.
   
      (4)  ELT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Euroopa Tööohutuse ja Töötervishoiu Agentuur
            
            
               2006
            
            
               2007
            
            
               2008
            
            
               2009
            
         
               Tegevustulemused
            
            
               —
            
            
               —
            
            
               
                           —
                        
                        
                           Agentuuril palutakse koostada jooksva ja eelmiste aastate tegevuste diakrooniline analüüs.
                        
                     
                           —
                        
                        
                           Agentuuri kiidetakse finantsjuhtimise olulise parandamise eest kolmel viimasel aastal; soovitatakse jätkuvalt püüelda eelarve planeerimisel, täitmisel ja kontrollimisel kõrgeimate standardite poole.
                        
                     
            
               Agentuuril palutakse kontrollikoja järgmisele aruandele lisatavas tabelis võrrelda vaadeldaval aastal lõpule viidud tegevusi eelnenud aastal lõpule viidud tegevustega, et eelarve täitmisele heakskiidu andmise eest vastutav institutsioon saaks agentuuri eri aastate tegevustulemusi paremini hinnata.
            
         
               Agentuuri juhtimine
            
            
               —
            
            
               —
            
            
               
                           —
                        
                        
                           Agentuuri juhtimiskulud on märkimisväärsed (84-liikmeline nõukogu ja 64 agentuuri töötajat).
                        
                     
            
                
            
         
               Järgmisse eelarveaastasse üle kantud assigneeringud tegevuskuludeks
            
            
               Sihtotstarbelisuse põhimõttest ei peetud rangelt kinni. Direktor allkirjastas 19 otsust, millega lubati sama peatüki piires eelarveartiklite vahel ümber paigutada u 880 000 eurot. Finantsmääruse nõuetele vaatamata ei saanud nõukogu vajalikku teavet.
            
            
               —
            
            
               
                           —
                        
                        
                           Vastutustundliku finantsjuhtimise huvides nõutakse eelarveprognooside viimist tegelike vajadustega vastavusse (praegune olukord on vastuolus eelarve aastasuse põhimõttega).
                        
                     
            
               
                           —
                        
                        
                           Tunnistatakse, et agentuur kandis järgmisse eelarveaastasse üle 3 500 000 eurot ehk 47 % tegevuskuludeks määratud assigneeringutest. Rõhutatakse, et see aeglustab agentuuri meetmete rakendamist ja on vastuolus eelarve aastasuse põhimõttega, mis aga osalt tuleneb tähtsate projektide mitmeaastasest kestusest.
                        
                     
                           —
                        
                        
                           Agentuuril palutakse vähendada vahepeal kasvanud tühistamismäära ja teavitada eelarve täitmisele heakskiidu andmise eest vastutavat institutsiooni võetud meetmetest.
                        
                     
         
               Hankemenetlused
            
            
               —
            
            
               —
            
            
               ELi eelarvet käsitlevate õigusaktide nõuete täitmiseks palutakse agentuuril mitte ületada hankemenetluse raamlepingu lubatud maksumuse ülemmäära.
            
            
                
            
         
               Personaliküsimused ja siseaudit
            
            
               —
            
            
               —
            
            
               Agentuuril palutakse võtta meetmeid, et täita 14 siseauditi teenistuse tehtud 33st soovitusest, millest väga tähtsateks loetakse kuut soovitust, mis puudutavad sidusrühmade ootustele reageerimist ning teatavate sisekontrolli normide täitmist (üksiktoimikute probleem, sisekontrolli aastaaruanne, sisekontrollimenetluste edendamine).
            
            
               
                           —
                        
                        
                           Palutakse agentuuri raamatupidajal selgitada, millist metoodikat ta kasutas oma raamatupidamissüsteemi kinnitamisel, ning toetatakse mõtet koostööst toimivate asutustevaheliste raamatupidajate võrgustikega, et kehtestada ühtsed nõuded ja koostada asutuste raamatupidamissüsteemide kinnitamise ühtne metoodika.
                        
                     
                           —
                        
                        
                           Agentuuril soovitatakse läbi vaadata kontrollnimekirjad, et arvestada eri finantstehingute eripära, ning teha need kõigile töötajatele kättesaadavaks.
                        
                     
                           —
                        
                        
                           Palutakse lõpuni välja töötada agentuuri dokumenteerimismenetlused.
                        
                     
                           —
                        
                        
                           Agentuuril palutakse koostada ammendav loend peamistest protsessidest, mille puhul tuleb järgida nõutavaid menetlusi, ning seda loendit korrapäraselt ajakohastada.
                        
                     
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/247
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Tööohutuse ja Töötervishoiu Agentuuri 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Tööohutuse ja Töötervishoiu Agentuuri 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Tööohutuse ja Töötervishoiu Agentuuri 2010. aasta raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse nõukogu 18. juuli 1994. aasta määrust (EÜ) nr 2062/94 (millega luuakse Euroopa Tööohutuse ja Töötervishoiu Agentuur), (3) eriti selle artiklit 14,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning tööhõive- ja sotsiaalkomisjoni arvamust (A7-0117/2012),
            
         
               A.
            
            
               arvestades, et kontrollikoda märkis, et on leidnud piisavalt kinnitust 2010. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et 10. mail 2011 andis Euroopa Parlament heakskiidu Euroopa Tööohutuse ja Töötervishoiu Agentuuri direktori tegevusele agentuuri 2009. aasta eelarve täitmisel (5) ja et ta eelarve täitmisele heakskiidu andmise otsusele lisatud resolutsioonis muu hulgas
               
                           —
                        
                        
                           kutsus agentuuri üles vähendama kasvanud tühistamismäära ja teavitama eelarve täitmisele heakskiidu andmise eest vastutavat asutust võetud meetmetest;
                        
                     
                           —
                        
                        
                           palus agentuuri raamatupidajal selgitada, millist metoodikat ta kasutas oma raamatupidamissüsteemi kinnitamisel, ning toetas mõtet koostööst toimivate asutustevaheliste raamatupidajate võrgustikega, et kehtestada ühtsed nõuded ja koostada asutuste raamatupidamissüsteemide kinnitamise ühtne metoodika;
                        
                     
                           —
                        
                        
                           rõhutas, et agentuuri tegevusega seotud 3 500 000 euro (moodustab 47 % tegevuskuludeks ette nähtud assigneeringutest) ülekandmine järgmisse eelarveaastasse pidurdab agentuuri meetmete rakendamist ja on vastuolus eelarve aastasuse põhimõttega, kuid et osalt põhjustas seda tähtsate projektide mitmeaastane kestus;
                        
                     
         
               C.
            
            
               arvestades, et ameti 2010. aasta eelarve oli kokku 15 500 000 eurot, mis on 3,3 % suurem kui 2009. aasta eelarve; arvestades, et Euroopa Liidu esialgne panus agentuuri 2010. aasta eelarvesse oli 13 743 434 eurot, mis on võrreldes 2009. aasta (6)13 800 000 euroga 0,41 % vähem;
            
         
      Eelarve haldamine ja finantsjuhtimine
   
   
               1.
            
            
               tuletab meelde, et liidu esialgne osalus agentuuri eelarves oli 2010. aastal 13 743 434 eurot; märgib aga, et sellele lisati ülejäägi tagasinõudmisest saadud 506 566 eurot, mistõttu 2010. aastal moodustas liidu toetus tervikuna 14 250 000 eurot;
            
         
               2.
            
            
               täheldab raamatupidamise aastaaruande põhjal, et agentuuri esialgset 2010. aasta eelarvet muudeti kahel korral ja eelarvevahendeid paigutati ümber; palub agentuuril eelarve täitmisele heakskiidu andmise eest vastutavat institutsiooni nende muudatuste põhjustest teavitada;
            
         
               3.
            
            
               nendib agentuuri aasta tegevusaruande põhjal, et 2010. aasta eelarvest kasutati aasta lõpuks ära 96,1 %;
            
         
      Assigneeringute ülekandmine
   
   
               4.
            
            
               märgib, et ülekantavad assigneeringud on aja jooksul vähenenud; eelkõige märgib, et tühistamismäär kahanes 2009. aasta 19 %-lt 2010. aastal 11 %-le; sellegipoolest kutsub agentuuri üles seda näitajat veelgi parandama ja oma tegevusega mitte viivitama;
            
         
      Personaliküsimused
   
   
               5.
            
            
               täheldab agentuuri aasta tegevusaruande põhjal, et 31. detsembril 2010 oli agentuuris kokku 66 töötajat; lisaks märgib, et neist 44 olid ajutised ja 21 lepingulised töötajad ning ühe, võrgustamise ja kooskõlastamisega tegeleva lepingulise töötaja kulud kaeti programmist IPAC2;
            
         
               6.
            
            
               palub agentuuril teatada eelarve täitmisele heakskiidu andmise eest vastutavale institutsioonile, milliseid meetmeid on võetud aasta tööprogrammis sisalduvate järgmiste eesmärkide täitmiseks:
               
                           —
                        
                        
                           ajutiste ja lepinguliste töötajate valikumenetluste korraldamine ja järelevalve;
                        
                     
                           —
                        
                        
                           personaliküsimuste tulemuslik ja õigeaegne korraldamine ja haldamine;
                        
                     
                           —
                        
                        
                           vajalike kvalifitseeritud töötajate leidmine agentuuri strateegia ja eesmärkide järgimiseks ning iga-aastaste juhtimiskavade täitmiseks;
                        
                     
         
      Tegevustulemused
   
   
               7.
            
            
               võtab agentuuri 2010. aasta tegevusaruande põhjal teadmiseks, et agentuur esitas eri aastate kohta üksikasjalikud võrdlusandmed, et anda eelarve täitmisele heakskiidu andmise eest vastutavale institutsioonile parem ülevaade ameti tegevustulemustest aastate lõikes; peab seda parimaks tavaks, mida peaksid järgima ka teised asutused;
            
         
               8.
            
            
               on rahul agentuuri algatusega käivitada prognoosuuring keskkonnasõbralike töökohtadega seotud tehnoloogiliste uuenduste mõjust tööohutusele ja töötervishoiule 2020. aastani; märgib, et on alanud nende projektide tulemuste tutvustamine sihtauditooriumidele nii maailmakongressil kui ka mitmetel seminaridel; sooviks seetõttu saada agentuurilt nimetatud algatuste kohta tagasisidet;
            
         
      Siseaudit
   
   
               9.
            
            
               on rahul agentuuri algatusega esitada eelarve täitmisele heakskiidu andmise eest vastutavale institutsioonile automaatselt agentuuri siseauditi talituse koostatud siseauditi aastaaruanne; peab seda läbipaistvuse märgiks ja näiteks parima tava kohta, mida peaksid järgima ka kõik teised ametid; on seisukohal, et siseauditi talituse auditiaruanded aitavad tihtipeale edasi arendada agentuuri riskide leevendamiseks või kontrollimiseks välja töötatud protsesse ja meetmeid;
            
         
               10.
            
            
               võtab teadmiseks agentuuri teated, mille kohaselt siseauditi talitus kontrollis varasematel audititel antud soovituste täitmist; on eriti rahul asjaoluga, et erinevalt varasemast soovituste täitmise järelkontrollist sedastas siseaudiitor, et kõik väga tähtsad soovitused olid piisavalt ja lõpuni täidetud, peale ühe, mis puudutas raamatupidamissüsteemi kinnitamist, mis oli täidetud osaliselt ja tõsteti seepärast ümber tähtsate soovituste alla; palub seepärast agentuuril ka see soovitus tervikuna täita ja teavitada eelarve täitmisele heakskiidu andmise eest vastutavat institutsiooni võetud meetmetest;
            
         
               11.
            
            
               lisaks märgib, et siseauditi talitus auditeeris novembris 2010 agentuuri veebisaite ja välissuhtlust; märgib eriti, et selle auditi põhjal andis siseauditi talitus seitse soovitust, millest ükski ei olnud kriitilise tähtsusega, kuid kaht loeti väga tähtsaks ning need puudutasid
               
                           —
                        
                        
                           teenustaseme kokkulepete dokumenteerimist;
                        
                     
                           —
                        
                        
                           turvapoliitika vastuvõtmist ja täitmist;
                        
                     palub seepärast agentuuril need kaks soovitust kiiresti täita ja teavitada eelarve täitmisele heakskiidu andmise eest vastutavat institutsiooni võetud meetmetest;
            
         
               12.
            
            
               juhib tähelepanu oma eelmistes eelarve täitmisele heakskiidu andmise raportites antud soovitustele, mis on esitatud käesoleva resolutsiooni lisas;
            
         
               13.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (7) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 45.
   
      (2)  ELT L 248, 16.9.2002, lk 1.
   
      (3)  ELT L 216, 20.8.1994, lk 1.
   
      (4)  ELT L 357, 31.12.2002, lk 72.
   
      (5)  ELT L 250, 27.9.2011, lk 201.
   
      (6)  ELT L 64, 12.3.2010, lk 507.
   
      (7)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).